# NTNUs lederutviklingsprogram for forskergruppeledere

NTNU har som mål å skape de beste vilkår for å drive god forskning. Derfor tilbyr vi deltakelse i et program i forskergruppeledelse.

Programmet har plass til 35 deltakere, og består av fire samlinger à to dager. Det er fakultetene som nominerer deltagere til programmet.

**Målsetting**

Programmet skal bidra til utvikling av en felles basis for forskningsledelse på tvers av NTNU. Intensjonen er at deltakerne etter endt program skal ha fått økt innsikt i hvordan utvikle og gjennomføre faglig og strategisk ledelse i en forskergruppe med høye vitenskapelige ambisjoner. Programmet vil gjennom en teoretisk tilnærming og praktiske øvelser gi økt bevissthet om eget lederskap.

## **Målgruppe**

Målgruppen for programmet er forskergruppeledere. Deltakerne skal ha faglig lederansvar for en forskergruppe, et forskningssenter, et program eller et stort eksternfinansiert prosjekt med flere ansatte, samt noen års erfaring med forskningsledelse.

## **Læringsformer og tema**

Gjennom teori, trening og andre praktiske øvelser får deltagerne innsikt i og kunnskap om viktige elementer en kan ha nytte av i sin rolle som forskergruppeleder ved NTNU. Vi ønsker å skape en arena hvor deltagerne som en tverrfaglig sammensatt gruppe på tvers av NTNU kan dele erfaringer og praksiser i forhold til ledelse av forskergrupper. På samlingene vil det veksles mellom arbeid i plenum og i mindre grupper, foredrag og casearbeid.

Tema som tas opp på samlingene vil blant annet være:

* Forskningsledelse
* Team og samarbeid – utvikling av egen forskergruppe
* Endring, utvikling og strategi
* Lederrollen og jeg

Programteamet består av personer fra rektors stab for forskning og HR- og HMS-avdelingen, samt de to eksterne konsulentene [Nicole Njå](http://www.aff.no/personer/nicole-nja) og [Søren Barlebo Rasmussen](http://barlebokon.dk/aboutlanding).

**Kontaktperson**:

Marte Mostervik, rådgiver personalavdelingen, tlf. 73595488, epost: marte.mostervik@ntnu.no